རྒྱལ་སྤྱིའི་རྩོམ་པ་པོའི་མཐུན་ཚོགས་འདི་ནི་ཕྱི་ལོ་༡༩༢༡ལོར་ཨིན་ཡུལ་གྱི་གྲོང་ཁྱེར་ལོན་ཊོན་དུ་ཐོག་མར་བཙུགས་ཤིང་།དེ་ལྟར་གསར་འཛུགས་མཛད་ནས་ལོ་ངོ་བཞི་ཙམ་གྱི་ནང་ཡོ་རོབ་གླིང་དུ་ཁོངས་གཏོགས་ཚོགས་སྡེ་༢༥བྱུང་།ཕྱི་ལོ་༡༩༣༡ལོར་ལྷོ་ཨ་རི་དང་རྒྱ་ནག་སོགས་སུའང་ཁོངས་གཏོགས་ཚོགས་སྡེ་བཙུགས།དེ་རྗེས་རིམ་བཞིན་འཛམ་གླིང་ནང་རྒྱལ་ཁབ་ཕན་ཚུན་དམག་འཁྲུག་དང་འཁོན་འཛིན་ཇེ་ཆེར་སོང་སྟེ་ཕྱི་ལོ་༡༩༣༩ལོའི་དམག་འཁྲུག་མ་བྱུང་གོང་ཨར་རྗེན་ཊི་ན་དང་ཨོ་སུ་ཁྲོ་ལི་ཡ་བྷོ་ལི་ཝི་ཡ་བྷ་ར་ཛིལ་ཁེ་ན་ཌ་ཅི་ལེ་གོ་ལོམ་བྷི་ཡ་ཨེ་ཅིབ་རྒྱ་གར་ཨི་རག་ཉི་ཧོང་མེག་སི་གོ་ནེའུ་ཛི་ལན་ཌི་པ་ལེ་ས་ཐན་ཡོ་རོ་གྷ་ཡེ་ཨ་རིསོགས་དང་།གཞན་ཡང་ཡོ་རོབ་བྱང་ཁུལ་དང་ཡོ་རོབ་ཤར་ཁུལ་དུའང་རྒྱལ་ཁབ་ཁག་གི་ནང་ཁོངས་གཏོངས་ཚོགས་སྡེ་མང་པོ་བཙུགས་ཡོད།འདི་ལྟར་ལོ་ངོ་བརྒྱད་ཅུ་འདས་པའི་དེང་སྐབས་སྐད་ཡིག་དང་རིག་གཞུང་མི་འདྲ་བའི་འཛམ་གླིང་རྒྱལ་ཁབ་༡༡༤ཡི་ནང་དུ་རྒྱལ་སྤྱིའི་རྩོམ་པ་པོའི་ཁོངས་གཏོགས་ཀྱི་ཚོགས་སྡེ་༡༤༥ཚུགས་ཡོད།ད་བར་རྒྱལ་ཁབ་འདྲ་མིན་ནང་རྒྱལ་སྤྱིའི་རྩོམ་པ་པོའི་མཐུན་ཚོགས་ཀྱི་ཚོགས་ཆེན་ཐེངས་༧༨འཚོགས་ཡོད་པ་དང་།ཚོགས་ཆེན་ཐེངས་བདུན་ཅུ་དོན་བརྒྱད་པ་དེ་ནི་ཕྱི་ལོ་༢༠༡༢ཟླ༩ཚེས་༩ནས་ཚེས་༡༤་བར་ལྷོ་ཀོ་རི་ཡ་རུ་འཚོགས་ཡོད།